श्रीलंका के ईस्टर धमाके को ये शख़्स रोक सकता था\nतस्लीम की पत्नी फ़ातिमा और परिवार के दूसरे सदस्य

वो अस्पताल में अपने जख़्म से जूझ रहे हैं. उनके शरीर का बायां हिस्सा पूरी तरह लकवाग्रस्त हो चुका है, लेकिन उनका दाहिना हाथ काम कर रहा है. 

उनकी देख भाल पत्नी फ़ातिमा कर रही हैं. उनके सिर का एक हिस्सा धंस गया है. मार्च में उन्हें सिर में गोली लगी थी. तब से वो न तो बोल पा रहे हैं न चल पा रहे हैं. 

पुलिस का मानना है कि श्रीलंका में इस्लामिक स्टेट के चरमपंथी नेटवर्क के 'पहले शिकार' तस्लीम थे. 

इसी ग्रुप ने अप्रैल में ईस्टर रविवार के दिन सिलसिलेवार आत्मघाती धमाके किए थे जिसमें 200 से अधिक लोग मारे गए. 

अधिकारियों के अनुसार, इस नेटवर्क के सरगना ज़ाहरान हाशिम के आदेश पर ही तस्लीम को गोली मारी गई थी. 

धमाकों के कई महीने पहले से श्रीलंका के मुस्लिम बहुल इलाक़े मावानेल्ला के स्थानीय नेता 37 वर्षीय तस्लीम, चरमपंथी नेटवर्क की जांच के केंद्र में रहे हैं. 

तस्लीम की कहानी बताती है कि कैसे देश का मुस्लिम समाज सक्रिय रूप से अपने बीच पनप रहे चरमपंथ को रोकने की कोशिश में लगा था और कैसे ईस्टर हमलों से पहले प्रशासन ने आ रहे ख़तरों के संकेतों को लगातार नज़रअंदाज़ किया. 

कोलंबों से कुछ ही घंटों की दूरी पर मावानेल्ला कस्बे में बौद्ध और मुसलमानों की अच्छी ख़ासी आबादी है. 

अस्पताल में मोहम्मद रज़ाक तस्लीम

पहले हुई दंगे भड़काने की कोशिश

पिछले साल दिसंबर में कस्बे में बुद्ध की गई मूर्तियों को तोड़ दिया गया था. अधिकारियों का मानना है कि ये तनाव बढ़ाने और सांप्रदायिक हिंसा भड़काने की कोशिश थी. 

तस्लीम मावानेल्ला कस्बे के काउंसिल के सदस्य थे और एक कैबिनेट मंत्री के सेक्रेटरी के रूप में भी काम कर चुके थे. 

उनकी पत्नी फ़ातिमा ने बताया कि तस्लीम अन्य समुदाय के लोगों की मदद में भी आगे रहते थे. पिछले सालों में प्राकृतिक आपदा के दौरान स्थानीय लोगों को संगठित करने में भी उन्होंने महत्वपूर्ण भूमिका निभाई थी. 

इसलिए जब मूर्तियों को क्षतिग्रस्त किया गया तो तस्लीम ने इसकी जांच में मदद की. 

फ़ातिमा ने बताया, "वो कहते थे कि- उन लोगों ने ग़लत किया है, हमारा धर्म इसकी इजाज़त नहीं देता है. जो ज़िम्मेदार हैं उन्हें पकड़ने की ज़रूरत है."

पुलिस ने कई गिरफ़्तारियां की लेकिन मुख्य संदिग्ध सादिक़ और अब्दुल-हक़ हाथ नहीं लगे. 

इन दोनों भाईयों को मोस्टवांटेड की लिस्ट में डाला गया है. 

हालांकि इन...\n\ntl;डॉ:
श्रीलंका की चर्चों और होटलों में ईस्टर के दिन हुए बम धमाकों में 200 लोग मारे गए. इन धमाकों के पहले शायद कुछ ही लोगों को इस बात का एहसास था कि श्रीलंका इस्लामी चरमपंथ के निशाने पर है. इन्हीं में से एक थे मोहम्मद रज़ाक तस्लीम.